Shavkat Mirziyoyev: Tibbiyot tizimining kamida 50 foiz ishi aholini to‘g‘ri ovqatlanish va jismoniy tarbiyaga o‘rgatish bo‘lishi lozim

Prezident Shavkat Mirziyoyev raisligida sog‘liqni saqlash tizimini isloh qilish masalasida o‘tkazilgan yig‘ilishda birlamchi bo‘g‘inning kamida 50 foiz ishi aholini to‘g‘ri ovqatlanish va jismoniy tarbiyaga o‘rgatish bo‘lishi lozimligi ta’kidlandi.

Jahon sog‘liqni saqlash tashkiloti tahliliga ko‘ra, tibbiy davolash inson salomatligini ta’minlashning 10 foiz omili, xolos. Irsiy omillar 15 foiz, atrof-muhit 20 foiz va, turmush tarzi 55 foizni tashkil etadi.
Qayd etilishicha, past jismoniy faollik, me’yordan ko‘p, ayniqsa, kechki payt ovqatlanish oqibatida aholining qariyb 30 foizida yuqori qon bosimi va 46 foizida xolesterin miqdori normadan ortiq. 60 foiz holatda koronavirusning og‘ir kechishi noto‘g‘ri turmush tarzidan kelib chiqqan yondosh kasalliklarga bog‘liqligini ko‘rsatdi.
Ya’ni, sog‘lom turmush tarzi — to‘g‘ri ovqatlanish va jismoniy faollik orqali qanchadan qancha kasalliklarning oldini olish va insonlar hayotini saqlab qolish mumkinligini barcha birdek tushunishi kerakligi qayd etildi.
Shu bilan birga, foliy kislotasi va temir moddasi yetishmasligi 40 foiz ayollarda kuzatiladi, 5 yoshgacha bo‘lgan bolalarning 55 foizida temir moddasi yetishmasligi sababli kamqonlik kelib chiqmoqda. 70 foiz bog‘cha va maktab yoshidagi bolalarda ichak parazitar kasalliklar mavjud.
Ma’lum qilinishicha, 2021-yil 1-iyundan boshlab,
Ushbu dori vositalari va vitaminlar oilaviy shifokorlar tomonidan bepul tarqatiladi.
“Noto‘g‘ri ovqatlanish va nosog‘lom turmush tarzi qanday og‘ir oqibatlarni keltirib chiqarishi yoshlarimizga bolalikdanoq o‘rgatilishi kerak”, — dedi davlat rahbari.
Eslatib o‘tamiz, davlat rahbari raisligida bo‘lib o‘tgan yig‘ilishda O‘zbekistonda Sirdaryo misolida kafolatlangan tibbiy xizmatlar va dori vositalar paketlari ishlab chiqilishi, oilaviy shifokorga yordam beradigan “tibbiyot brigadalari” tashkil etilishi, chekka hududlardagi muassasalarga ishga kirgan tibbiyot xodimlariga 30 million so‘m miqdorida bir martalik pul mablag‘i berilishi ma’lum qilindi. O‘zbekistonning har bir viloyatida “tibbiyot klasterlari” tashkil etiladi.
 Shavkat Mirziyoyev: Sog‘liqni saqlash vazirligi faoliyatiga, uning kadrlar masalasiga endi hech kim aralashmaydi